સહજ આનંદની ક્રીડા ગણાતી આ રમતનું કમર્શિયલાઇઝેશન થવાથી ગલીઓમાં બાંધવામાં આવતી દહીહંડીની ઊંચાઈ વધવા લાગી અને એને પહોંચવા માટે ગોવિંદાઓ જે માનવ પિરામિડ રચે છે એ થરની સંખ્યા પણ વધી ગઈ એટલું જ નહીં, રાજકારણીઓએ પબ્લિસિટી માટે આ ઉત્સવમાં ઝંપલાવ્યું ત્યારથી તેઓ દહીહંડીના કાર્યક્રમનું આયોજન કરવા લાગ્યા, જેમાં ઊંચી દહીહંડી ફોડનારા માટે મોટી-મોટી રકમનું ઇનામ જાહેર કરવાનું શરૂ કર્યું.